open-index/open-wikipedia-markdown huggingface dataset:
Χρήστος Αποστολάκος

Ο **Χρήστος Ι. Αποστολάκος** (Γέρμα Λακωνίας, 1913 - Αθήνα, 1997) ήταν Έλληνας συνδικαλιστής και πολιτικός. Διετέλεσε βουλευτής Β΄ Αθηνών αρχικά με την ΕΡΕ, ύστερα με την Ένωση Κέντρου (στα Ιουλιανά του 1965 προσχώρησε στους αποστάτες, θεωρώντας κομμουνιστή τον Ανδρέα Παπανδρέου), στη συνέχεια με την ακροδεξιά Εθνική Παράταξη και τελικά με τη Νέα Δημοκρατία.

Στην ιστορία έμεινε ως υπουργός Δημόσιας Τάξης την ταραγμένη περίοδο μετά την Αποστασία και πριν τη χούντα (1965-1967), όπου αντί για παλτό φορούσε πάνω από το κοστούμι του μία μακριά μαύρη μπέρτα για να φαίνεται εντυπωσιακός. 

## Σταδιοδρομία
Γεννήθηκε στη Γέρμα Λακωνίας το 1913 και σπούδασε στο Πανεπιστήμιο της Αθήνας.
Από το 1958 ως το 1961 ήταν εκλεγμένος πρόεδρος της ΑΔΕΔΥ και το συνέδριο του 1962 τον ανακήρυξε "ισόβιο πρόεδρο".
Διατέλεσε γενικός διευθυντής του υπουργείου Εργασίας. Στις εκλογές του 1961 εξελέγη βουλευτής με την ΕΡΕ στην εκλογική περιφέρεια Α΄ Αθηνών αλλά η εκλογή του ακυρώθηκε στις 16 Μαρτίου 1962.

Εξελέγη  στις εκλογές του 1963 με την Ένωση Κέντρου στην Β΄ Αθηνών και επανεξελέγη στις εκλογές του 1964. Το Νοέμβριο του 1965 ανεξαρτητοποιήθηκε και εν συνεχεία προσχώρησε στο κόμμα Φιλελεύθερον Δημοκρατικόν Κέντρον (ΦΙΔΗΚ) του Στέφανου Στεφανόπουλου. 

Στις κυβερνήσεις των αποστατών, διετέλεσε αρχικά κυβέρνηση Νόβα ήταν υπουργός Κοινωνικής Προνοίας από τις 15 Ιουλίου 1965 ως τις 20 Αυγούστου του ίδιου χρόνου και στην κυβέρνηση Στεφανόπουλου υπηρέτησε ως υπουργός Δημοσίας Τάξεως από τις 5 Οκτωβρίου 1965 ως τις 22 Δεκεμβρίου 1966.  Ως υπουργός Δημοσίας Τάξεως έγινε γνωστός από τη μαύρη μπέρτα την οποία συνήθιζε να φορά.

Τον Ιανουάριο του 1967 προσχώρησε και επίσημα στην ΕΡΕ. Εξελέγη βουλευτής με τη φιλοβασιλική Εθνική Παράταξη το 1977 και τελευταία προσχώρησε στη Νέα Δημοκρατία.

Πέθανε σε ηλικία 84 ετών στις 30 Απριλίου του 1997 και κηδεύτηκε από τον ιερό ναό Αγίων Θεοδώρων στο Α΄ Νεκροταφείο Αθηνών στις 5 Μαΐου 1997.

Άφησε πλούσιο συγγραφικό έργο, με θέμα την εργατική νομοθεσία.

## Παραπομπές


Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Κοινωνικής Πρόνοιας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Εθνική Παράταξη
Κατηγορία:Βουλευτές Α΄ Αθηνών
Κατηγορία:Βουλευτές Β΄ Αθηνών
Κατηγορία:Πρόεδροι της ΑΔΕΔΥ
Zentralblatt MATH

Η **Κεντρική Μαθηματική Εφημερίδα**, περισσότερο γνωστή ως **Zentralblatt MATH** στα γερμανικά (αγγλικά: *central math journal*), είναι μια υπηρεσία του εκδοτικού οίκου *Springer Science+Business Media*, που παρέχει σχόλια και περιλήψεις για τα άρθρα στα καθαρά και εφαρμοσμένα μαθηματικά. Πρόκειται για μια μεγάλη διεθνή υπηρεσία ανασκόπησης, η οποία καλύπτει το σύνολο του τομέα των μαθηματικών. Χρησιμοποιεί τους κωδικούς ταξινόμησης μαθηματικών θεμάτων (*Mathematics Subject Classification*) για να οργανώσει ανά θέμα τις ανασκοπήσεις της.

## Ιστορία
Η υπηρεσία ιδρύθηκε το 1931 από τον *Otto Neugebauer* ως *Zentralblatt für Mathematik und ihre Grenzgebiete*. Στα τέλη της δεκαετίας του 1930 άρχισε να απορρίπτει κάποιους Εβραίους σχολιαστές και μια σειρά από σχολιαστές στην Αγγλία και τις Ηνωμένες Πολιτείες που παραιτήθηκαν σε ένδειξη διαμαρτυρίας. Κάποιοι από αυτούς βοήθησαν στην έναρξη των ανταγωνιστικών εκδόσεων *Μαθηματικές Ανασκοπήσεις* (*Mathematical Reviews*).

Τουλάχιστον από το 1980, το ηλεκτρονικό έντυπο διατίθεται με την επωνυμία INKA-MATH (ακρωνύμιο για το **In**formation System **Ka**rlsruhe-Database on **Math**ematics). Αργότερα, το όνομα αυτό συντομεύθηκε σε *Zentralblatt MATH.*

## Υπηρεσίες
Η υπηρεσία περιλήψεων της Zentralblatt MATH παρέχει ανασκοπήσεις (σύντομα λήμματα των περιεχομένων) των τρεχόντων άρθρων, πρακτικών συνεδρίων, βιβλίων και άλλων δημοσιευμάτων: στα μαθηματικά, τις εφαρμογές τους και συναφείς τομείς. Τα σχόλια είναι κατά κύριο λόγο στην αγγλική γλώσσα, με περιστασιακές ενδείξεις στη γερμανική και τη γαλλική γλώσσα. Οι σχολιαστές είναι εθελοντές που καλούνται από τους συντάκτες με βάση τις δημοσιευμένες εργασίες τους ή μέσω σύστασης από έναν υπάρχοντα σχολιαστή.

Το ηλεκτρονικό έντυπο της Zentralblatt MATH παρέχεται κυρίως μέσω του διαδικτύου, αλλά εκδίδεται και σε έντυπη μορφή. Η υπηρεσία εξετάζει περισσότερες από 2.300 εφημερίδες και περιοδικά σε όλο τον κόσμο, καθώς και βιβλία και πρακτικά συνεδρίων. Η Zentralblatt MATH εκδίδεται πλέον από την *Ευρωπαϊκή Μαθηματική Εταιρεία* (European Mathematical Society ), την *FIZ Καρλσρούης* (Fachinformationszentrum Karlsruhe) και την *Ακαδημία Επιστημών Χαϊδελβέργης* (Heidelberg Academy of Sciences).

Η βάση δεδομένων Zentralblatt ενσωματώνει επίσης τα 200.000 λήμματα της προηγούμενης παρόμοιας έκδοσης *Jahrbuch über die Fortschritte der Mathematik* από το 1868 έως το 1942, τα οποία προστέθηκαν το 2003.

Η πρόσβαση γίνεται με την καταβολή συνδρομής. Επί του παρόντος, οι τρεις πρώτες εγγραφές σε μια αναζήτηση παρέχονται δωρεάν, χωρίς συνδρομή.

## Περαιτέρω ανάγνωση
* Mathematical Reviews, εκδίδεται στις Ηνωμένες Πολιτείες. 
* Referativnyi Zhurnal, εκδίδεται στη Ρωσία (αρχικά στη Σοβιετική Ένωση).

## Παραπομπές


## Εξωτερικοί συνδέσμοι

*    Βάση δεδομένων Jahrbuch 
*    Σύνδεσμος της Zentralblatt MATH 
*    Εναλλακτικός σύνδεσμος της Zentralblatt MATH  (παλιά διεπαφή)

Κατηγορία:Μαθηματικοί ιστότοποι
Κατηγορία:Βάσεις δεδομένων
Κατηγορία:Εκδόσεις
Μούσα της Παρθίας

Η **Μούσα της Παρθίας** ήταν βασίλισσα της Παρθίας από το 2 π.Χ. ως το 4 μ.Χ. Ήταν Ρωμαία συνοδός του Οκταβιανού Αύγουστου που δόθηκε σύζυγος στον βασιλιά των Πάρθων Φραάτη Δ’ από τον ίδιο τον Ρωμαίο αυτοκράτορα. Ο Αύγουστος την ίδια στιγμή επέστρεψε στον Πάρθο βασιλιά τα σύμβολα του αετού που είχαν κλαπεί από τον Ρωμαίο στρατηγό Μάρκο Λικίνιο Κράσσο το 53 π.Χ. Η Μούσα σύντομα αναδείχθηκε στην πιο αγαπημένη σύζυγο του Φραάτη Δ΄ και όρισε το γιο που απέκτησε μαζί της, τον Φραάτη Ε’, διάδοχο του θρόνου των Πάρθων. Η ίδια έπεισε τον Φραάτη Δ’ να στείλει όλους τους υπόλοιπους γιους του ομήρους στη Ρώμη. Τελικά, δηλητηρίασε τον Φραάτη Δ’ και τον διαδέχθηκε στον θρόνο των Πάρθων μαζί με τον γιο τους Φραάτη Ε’, τον οποίο παντρεύτηκε.

## Παραπομπές


## Εξωτερικοί σύνδεσμοι
* 
**http://www.tyndalehouse.com/egypt/ptolemies/selene_ii_fr.htm* 

Κατηγορία:Πάρθοι βασιλείς
Κατηγορία:Δηλητηριαστές
Πάβλε Πόποβιτς (πολιτικός)

Ο **Πάβλε Πόποβιτς** (*[[σερβικά]] : Павле Поповић*) (Μαυροβούνιο μέσα 18ου αιώνα - Βράνιτς 8 Δεκεμβρίου 1816), ήταν Σέρβος επαναστάτης, διπλωμάτης και πολιτικός.

Ήταν γιος του Τοντόρ και της Μίλιτσα Πόποβιτς, αδέλφια του ήταν οι Ντιμίτριγιε ο Αθανάσιγιε που ήταν ιερείς, και ο Γιόβαν.

Ήταν Κνεζ της περιοχής του Βράνιτς, με την έναρξη της πρώτης σερβικής εξέγερσης οδήγησε στρατιωτικό σώμα εναντίον των Τούρκων. Ήταν ένας από τους Κνεζ που ξέφυγε από την σφαγή των Κνέζων το 1804, χάρη στη φιλία που είχε με Οθωμανούς αξιωματούχους και με την ευκαιρία αυτή έσωσε και τους φίλους του Γιάνκο Κάτιτς, Σίμα Μάρκοβιτς και άλλους.

Ήταν μέλος του διοικητικού συμβουλίου των Σέρβων πρώτης Σερβικής κυβέρνησης. Προς το τέλος της εξέγερσης ήρθε σε σύγκρουση με τον Καραγιώργη και ο ίδιος και η οικογένειά του μετακόμισε στην Σρεμ το 1813. Όταν ξεκίνησε η δεύτερη σερβική εξέγερση το 1815 επέστρεψε στην Βράνιτς και συνέχισε να μάχεται εναντίον των Τούρκων. Ήταν ένας από τους μεσολαβητές μεταξύ των Τούρκων και του πρίγκιπα Μίλος. Λόγω μίας πληγής που είχε κάτω από τον ώμο και δεν μπορούσε να θεραπεύσει τον ανάγκασε να επιστρέψει στην Βράνιτς. Πριν από το θάνατό του, έσωσε τον κουμπάρο του Σίμα Μάρκοβιτς, με τη βοήθεια του Πάβλε Μαρίνκοβιτς από την εκδίκηση του πρίγκιπα Μίλος.

Πέθανε στην Βράνιτς στις 8 Δεκεμβρίου 1816 και θάφτηκε στο νεκροταφείο της πόλης.

## Αναφορές
* Markovic Svetozar Celokupna dela VIII Narodna Knjiga 1987.(pdf)

## Παραπομπές


Κατηγορία:Σέρβοι διπλωμάτες
Κατηγορία:Μέλη του διοικητικού συμβουλίου των Σέρβων
Κατηγορία:Αγωνιστές της Α΄ Σερβικής εξέγερσης
Πάβλε Πόποβιτς

Με το ονοματεπώνυμο **Πάβλε Πόποβιτς** είναι γνωστοί οι παρακάτω Σέρβοι:

* Πάβλε Πόποβιτς (? −1816), πολιτικός κι επαναστάτης
* Πάβλε Πόποβιτς (1923−2001), συγγραφέας
* Πάβλε Πόποβιτς (1868−1939), ακαδημαϊκός
* Πάβλε Πόποβιτς (1812−1849), συγγραφέας
Ινν (ποταμός)

Ο **Ιν** ή **Ινν** (γερμανικά: *Inn*· ελληνικά: *Αίνος*· λατινικά: *Aenus*) είναι ποταμός της Ελβετίας, της Αυστρίας και της Γερμανίας. Είναι δεξιός παραπόταμος του Δούναβη και έχει μήκος 517 χλμ. Η λεκάνη απορροής του ανέρχεται σε 25.700 τετραγωνικά χλμ. Το ψηλότερο σημείο της λεκάνης απορροής του είναι η κορυφή Πιζ Μπερνίνα, σε υψόμετρο 4.049 μέτρων.

## Γεωγραφικά στοιχεία
Η πηγή του Ιν βρίσκεται στις Ελβετικές Άλπεις, σε υψόμετρο 2.484 μέτρων, δυτικά του Σανκτ Μορίτς στην περιοχή Ένγκαντιν. Στην αρχή της πορείας του ο Ιν διαρρέει τις μεγάλες λίμνες Σιλς και Σιλφαπλάνα. Ρέει Β-ΒΑ και μπαίνει στην Αυστρία, διαρρέει την πόλη Λάντεκ, έπειτα διασχίζει το Αυστριακό κρατίδιο του Τιρόλο και την πρωτεύουσα του, το Ίνσμπρουκ και διασχίζει τα σύνορα με τη Γερμανία μπαίνοντας στη Βαυαρία κοντά στο Κούφσταϊν.

Στη Βαυαρία ο ποταμός ρέει προς τα βόρεια και διασχίζει τις πόλεις Ρόζενχαϊμ, Βάσερμπουργκ και Βαλντκράιμπουργκ. Μετά στρέφεται ανατολικά, διασχίζει τις πόλεις Μύλντορφ και Νοϊέτινγκ και δέχεται τα νερά δύο παραποτάμων του, του Αλτς και του Σάλτσαχ. Στην πόλη Πάσσαου ο Ιν τελικά εκβάλλει στο Δούναβη (όπως και ο ποταμός Ιλτς). Ο Ιν είναι ο μόνος ποταμός που έχει τις πηγές του στην Ελβετία και καταλήγει στη Μαύρη Θάλασσα (μέσω του Δούναβη).

## Παραπόταμοι

* Δεξιοί παραπόταμοι:
**Σπελ
**Πίτζμπαχ
**Έτσταλερ Άχε
**Μέλαχ
**Σιλ
**Τσίλλερ
**Μπρίξενταλερ Άχε
**Βάισαχε
**Κάισερμπαχ
**Σιμς
**Αλτς
**Σάλτσαχ
**Αντίσεν
* Αριστεροί παραπόταμοι:
**Σάννα
**Γκούργκλμπαχ
**Μπράντενμπεργκερ Άχε
**Κίφερμπαχ
**Μάνγκφαλ
**Άτελ
**Ίσεν
**Ροττ

## Γκαλερί

Αρχείο:CH Scuol.jpg|Ο Ιν στην κοιλάδα Ένγκαντιν
Αρχείο:Tussen Stein en Pfunds, der Inn foto1 2012-08-13 17.25.jpg
Αρχείο:Tussen Aussengufer en Fliess, der Inn foto2 2012-08-14 11.33.JPG
Αρχείο:Tussen Nesselgarten en Prutz, der Inn foto4 2012-08-14 11.46.jpg
Αρχείο:The Inn River in Innsbruck.JPG|Ο ποταμός στο Ίνσμπρουκ
Αρχείο:Rotholz, brug over der Inn foto2 2012-08-09 12.58.jpg


## Παραπομπές



Κατηγορία:Ποταμοί της Ελβετίας
Κατηγορία:Ποταμοί της Αυστρίας
Κατηγορία:Παραπόταμοι του Δούναβη
Κατηγορία:Διεθνείς ποταμοί της Ευρώπης

Κατηγορία:Ποταμοί της Βαυαρίας
KWrite

Το **KWrite** είναι ένας επεξεργαστής απλού κειμένου (αγγλ. text editor). Αποτελεί μέρος του πακέτου λογισμικού του KDE. Είναι ελεύθερο λογισμικό αδειοδοτημένο με την GNU Lesser General Public License (LGPL).

## Χαρακτηριστικά
Το KWrite βασίζεται τεχνολογικά στον πιο περίπλοκο επεξεργαστή απλού κειμένου Kate. Στις δυνατότητες του συγκαταλέγονται λειτουργίες όπως η αναδίπλωση κειμένου, η αυτόματη συμπλήρωση λέξεων, η εύρεση και αντικατάσταση κειμένου και ο ορθογραφικός έλεγχος. Το πρόγραμμα παρέχει επίσης λειτουργικότητα που διευκολύνει σημαντικά την σύνταξη πηγαίου κώδικα, όπως αρίθμηση των γραμμών, αναδίπλωση του πηγαίου κώδικα και επισήμανση συντακτικού (αγγλ. syntax highlighting) για πληθώρα γλωσσών προγραμματισμού.

Η λειτουργικότητα του KWrite μπορεί να επεκταθεί με την χρήση προσθέτων (αγλλ. plug-in).

## Δείτε επίσης
* Κατάλογος προγραμμάτων του KDE
* Kate
* gedit
* Leafpad

## Παραπομπές


## Εξωτερικοί σύνδεσμοι

* επίσημη ιστοσελίδα 

Κατηγορία:Ελεύθερο λογισμικό
Κατηγορία:Λογισμικό KDE
Κατηγορία:Διορθωτές κειμένου
Σάλτσαχ

μικρογραφία|Ο ποταμός Σάλτσαχ στο Λάουφεν της Γερμανίας
Ο **Σάλτσαχ** (αυστριακή προφορά - **Ζάλτσαχ** σε γερμανική προφορά, γερμ. *Salzach*) είναι ποταμός της Αυστρίας και της Γερμανίας. Είναι δεξιός παραπόταμος του Ινν και έχει μήκος 225 χλμ.

Το όνομά του ποταμού προέρχεται από τη γερμανική λέξη Σαλτς (Salz) που σημαίνει αλάτι. Μέχρι τον 19ο αιώνα η μεταφορά αλατιού στον ποταμό αποτελούσε σημαντικό μέρος της τοπικής οικονομίας.

Είναι ο κύριος ποταμός της αυστριακής πολιτείας του Σάλτσμπουργκ. Η πηγή του βρίσκεται στις Άλπεις του Κίτσμπυελ κοντά στο Κριμλ, στο δυτικό Σάλτσμπουργκ. Ο ποταμός αρχικά στραγγίζει αλπικά λιβάδια σε υψόμετρο 2.300 μέτρων, ανάμεσα στο Κριμλ και το σύνορο της πολιτείας, 3 με 5 χλμ βόρεια του περάσματος Γκέρλος στις πλαγιές του Σάλτσαχγκαϊερ και του Σβέμπενκοπφ.

Από εδώ ρέει ανατολικά μέχρι το Σβάρτσαχ ιμ Πόνγκαου και μετά στρέφεται προς τα βόρεια και διέρχεται από τις πόλεις Χαλάιν και Σάλτσμπουργκ. Έπειτα σχηματίζει το σύνορο ανάμεσα στη Βαυαρία (Γερμανία) και την Αυστρία για περίπου 70 χλμ. Πόλεις σε αυτό το τμήμα του ποταμού είναι οι Λάουφεν, Τίτμονινγκ και Μπουργκχάουζεν. Ο  ποταμός ενώνεται με τον Ινν κοντά στο Μπράουναου.

## Παραπόταμοι
* Παραπόταμοι του άνω ρου: Κρίμλερ Άχε, Χόλερσμπαχ, Χάμπαχ, Φέλμπερμπαχ, Στούμπαχε, Κάπρουνερ Άχε και Φρίτσμπαχ
* Παραπόταμοι του κάτω ρου: Λάμερ, Άλμπαχ, Μπερχντεσγκάντενερ Άχε, Σάαλαχ, Σουρ, Γκέτσινγκερ Άχεν, Φίσαχ και Κέλμπαχ

## Φωτογραφίες

Αρχείο:To WIKI panorama Salzburg Salzach river Oct2005.jpg|Ο ποταμός Σάλτσαχ στο Σάλτσμπουργκ
Αρχείο:Salzburg 15.jpg|Ο ποταμός Σάλτσαχ στο Σάλτσμπουργκ
Αρχείο:Tussen Hallein en Salzburg, berglandschap langs de Salzach foto1 2011-0717 11.35.JPG|Ο ποταμός ανάμεσα στο Χαλάιν και το Σάλτσμπουργκ
Αρχείο:Tussen Tenneck en Pass Lueg, panorama mer de Salzach foto2 2011-07-17 14.29.JPG
Αρχείο:Pfarrwerfen, dorpszicht positie3 foto3 2011-07-17 15.52.JPG


## Παραπομπές
* https://web.archive.org/web/20060910142423/http://www.lebensministerium.at/filemanager/download/6620/

Κατηγορία:Ποταμοί της Αυστρίας
Κατηγορία:Διεθνείς ποταμοί της Ευρώπης
Κατηγορία:Ποταμός Ιν
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Σαλάτα γουόλντορφ

Η **σαλάτα γουόλντορφ** είναι μία σαλάτα η οποία παρασκευάζεται από φρέσκο μήλο, σέλερι, και καρύδια η οποία συνοδεύεται με μαγιονέζα και σερβίρεται πάνω σε ένα φύλλο μαρουλιού. Τρώγεται ως ορεκτικό ή ως ένα ελαφρύ γεύμα.

## Ιστορία
Η σαλάτα επινοήθηκε το 1893 στο ξενοδοχείο Γουόλντορφ-Αστόρια στη Νέα Υόρκη. Ο επινοητής της συνταγής πιστεύεται οτι ήταν ο Όσκαρ Τσίρκι ο οποίος ήταν μπάτλερ στο ξενοδοχείο. Η αρχική συνταγή δεν περιείχε καρύδια, αλλά με την πάροδο των ετών έγιναν τροποποίησεις.

## Παραλλαγές
Πολλές φορές προστίθενται και άλλα συστατικά στην συνταγή, όπως κοτόπουλο, γαλοπούλα, σταφύλια, και ξερά φρούτα (σταφίδες και χουρμάδες). Η μαγιονέζα μπορεί να αντικατασταθεί με γιαούρτι. Επίσης αντί για σέλινο μπορεί να προστεθεί κουνουπίδι.

## Παραπομπές


Κατηγορία:σαλάτες
Θεώρημα του Φρέιμαν

Στα μαθηματικά, το **θεώρημα του Φρέιμαν** (Freiman) είναι ένα αποτέλεσμα συνδυαστικής στη θεωρία αριθμών. Κατά μία έννοια συμμετέχει με ποσοστό στην κατά προσέγγιση δομή των συνόλων των ακεραίων, που, λαμβάνοντας δύο την κάθε φορά, περιέχουν υψηλό ποσοστό των εσωτερικών αθροισμάτων τους.

## Θεώρημα
Η επίσημη δήλωση είναι:

Έστω *Α* ένα πεπερασμένο σύνολο ακεραίων τέτοιο ώστε το συνολικό-άθροισμα

:A + A\,

να είναι μικρό, διότι ισχύει

:|A + A| 

για κάποια σταθερά *c*. Υπάρχει μία *n*-διαστατική αριθμητική πρόοδος του μήκους

:c' |A|\,

που περιέχει το *Α*, και τέτοια ώστε το *c*΄ και το *n* να εξαρτώνται μόνο από το *c*.

Μια απλή διδακτική περίπτωση είναι το ότι έχουμε πάντα

:|A + A|\, &nbsp;&ge;&nbsp; 2|A|-1\,

ισότητα με ακρίβεια όταν το *Α* είναι μια αριθμητική πρόοδος.

Το αποτέλεσμα αυτό οφείλεται στον Ρώσο μαθηματικό Γκριγκόρι Φρέιμαν (1964, 1966) Μεγάλο ενδιαφέρον σε αυτό, και εφαρμογές του, προήλθαν από μία νέα απόδειξη του Ούγγρου μαθηματικού *Imre Ζ. Ruzsa* το 1994.

## Δείτε επίσης
* Φάσμα Μάρκοφ

## Παραπομπές


## Πηγές

*  
*  
*  
*  
*  

Κατηγορία:Μαθηματικά θεωρήματα
Κατηγορία:Θεωρία αριθμών
Αχίλλες '29

Ο **Αχίλλες '29** (ολλανδικά: Achilles '29, μετάφραση: Αχιλλέας '29) είναι ποδοσφαιρικός σύλλογος που εδρεύει στο Χρόσμπεκ (Groesbeek) της Ολλανδίας.

## Ιστορία
Ο Αχίλλες '29 ιδρύθηκε την 1η Ιουνίου 1929. Στον πρώτο του αγώνα έχασε από την Μπράκενσταϊν με σκορ 3-2. Κατέκτησε τον πρώτο του τίτλο το 1983, 54 χρόνια από την ίδρυσή του. Κατέκτησε το Χούφτκλασε, το πιο σημαντικό ερασιτεχνικό πρωτάθλημα της Ολλανδίας. Παρέμεινε σε αυτή την κατηγορία για πολλά χρόνια, μέχρι που κέρδισε την άνοδο στην Τόπκλασε τη σεζόν 2011-2012. Μάλιστα το 2013 κατέκτησε την πρώτη θέση στην Τόπκλασε. 

### Η άνοδος στην Ίιρστε Ντιβίζι
Το 2013 συμφωνήθηκε από την Ολλανδική Ομοσπονδία Ποδοσφαίρου να αγωνιστούν στην Ίιρστε Ντιβίζι οι ομάδες Αχίλλες '29, Γιονγκ Άγιαξ, Γιονγκ Αϊντχόφεν και Γιονγκ Τβέντε, ώστε να αποφευχθεί η χρεοκοπία κάποιων ομάδων, όπως έγινε τη σεζόν 2012-13.

Στις 2 Σεπτεμβρίου έκανε την πρώτη νίκη σε επαγγελματική κατηγορία, νικώντας της Ος εκτός έδρας με 1-0 .

## Στάδιο

Ο Αχίλλες '29 χρησιμοποιεί το Σπόρτπαρκ Ντε Χάικαντ για τους εντός έδρας αγώνες. Το γήπεδο χτίστηκε το 1929, μαζί με την ίδρυση του συλλόγου. Η χωρητικότητα φτάνει στις 4.500 θέσεις.

## Ρόστερ

 

 
 

## Παραπομπές


## Εξωτερικοί σύνδεσμοι

*Η επίσημη ιστοσελίδα του συλλόγου 
*Η ιστορία του συλλόγου τη σεζόν 2011-12


Κατηγορία:Ιδρύσεις αθλητικών συλλόγων το 1929
Κατηγορία:Ιδρύσεις ποδοσφαιρικών ομάδων το 1929
Σάαλαχ

Ο **Σάαλαχ** (γερμανικά: *Saalach*) είναι ποταμός μήκους 103 χλμ στην Αυστρία και στη Γερμανία και αριστερός παραπόταμος του Σάλτσαχ. Έχει συνολική λεκάνη απορροής 1.043 τετραγωνικά χιλιόμετρα.

## Πορεία του ποταμού
Ο ποταμός ξεκινά στο Αυστριακό ομόσπονδο κρατίδιο Τιρόλο στις Άλπεις Κίτσμπιλ στη λίμνη Τόρζεε σε υψόμετρο 2.178 μέτρων. Από εκεί ρέει αρχικά προς την κοιλάδα Γκλέμταλ, μέσα από το Χίντεργκλεμ και μετά από το χιονοδρομικό κέντρο Σάαλμπαχ. Ακολουθεί μια πλατιά κοιλάδα προς το Σάαλφελντεν και σχηματίζει μαιάνδρους. Έπειτα εισέρχεται σε ένα στενό φαράγγι, γνωστό για τις αθλητικές δραστηριότητες που πραγματοποιούνται εκεί (κυρίως ράφτινγκ). Στη συνέχεια, διασχίζει τα σύνορα με τη Βαυαρία (Γερμανία). Λίγο πριν το Μπαντ Ράιχνενχαλ, ένα υδροηλεκτρικό φράγμα αποταμιεύει τα νερά του ποταμού. Το φράγμα παρέχει την ενέργεια για τους σιδηροδρομικούς σταθμούς του Σάλτσμπουργκ, του Φράιλασινγκ και του Μπαντ Ράιχενχαλ. Έχοντας περάσει το Στάουφενεκ,ο ποταμός αφήνει τα βουνά και εισέρχεται σε επίπεδα δάση που ονομάζονται Σάαλαχαου. Μετά ενώνεται με τον ποταμό Σάλτσαχ.

## Παραπομπές


Κατηγορία:Ποταμοί της Αυστρίας
Κατηγορία:Διεθνείς ποταμοί της Ευρώπης
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Σπόρτπαρκ Ντε Χάικαντ

Το **Σπόρτπαρκ Ντε Χάικαντ** είναι ποδοσφαιρικό γήπεδο στο Χρόσμπεκ (Groesbeek) της Ολλανδίας και είναι έδρα της ομάδας Αχίλλες '29.

## Ιστορία
Το στάδιο εγκαινιάστηκε το 1929, το έτος που ιδρύθηκε ο Αχίλλες '29. Η χωρητικότητά του αγγίζει τις 4.500 θέσεις, ενώ έχει τεχνητό χλοοτάπητα. Στις 11 Σεπτεμβρίου 2012 έγινε ένας διεθνής φιλικός αγώνας ανάμεσα στην Εθνική Ολλανδίας U-18 και στην Εθνική Ηνωμένων Πολιτειών U-18. Η Εθνική Ολλανδίας έχασε με σκορ 2-4.

Κατηγορία:Στάδια ποδοσφαίρου στην Ολλανδία
Κατηγορία:Αχίλλες '29
Ηγεμόνας Μαχμούτ

Ο **Ηγεμόνας Μαχμούτ** (τούρκικα:Şehzade Mahmud) (1512-1521) ήταν Οθωμανός πρίγκηπας και πρώτος γιος του Σουλεϊμάν Α' του Μεγαλοπρεπή και της Φιουλανέ Χατούν, της πρώτης γυναίκας του, η οποία ήταν Ελληνίδα.
## Ζωή
Ο Ηγεμόνας Μαχμούτ γεννήθηκε το 1512 στη Μανίσα. Ήταν γιος του Ηγεμόνα Σουλεϊμάν(μετέπειτα Σουλτάνος Σουλεϊμάν Α') και της Φιουλανέ Χατούν. Από την πλευρά της μητέρας του είχε μία αδελφή, τη Φατμά Σουλτάν.

Όταν γεννήθηκε το 1515 ο Ηγεμόνας Μουσταφά, γιος του Σουλεϊμάν και της Μαχιντεβράν Σουλτάν, ο Μαχμούτ δεν ήταν ο αγαπημένος γιος του Σουλεϊμάν ο οποίος αγαπούσε περισσότερο τον Μουσταφά. Ο Μαχμούτ θα ήταν ο διάδοχος του oθωμανικού θρόνου έπειτα από τον Σουλεϊμάν, όμως πέθανε το 1521 από ευλογιά σε ηλικία 9 ετών όταν ο Σουλεϊμάν είχε γίνει Σουλτάνος. Την ίδια χρονιά πέθανε και ο Ηγεμόνας Μουράτ, γιος του Σουλεϊμάν Α' και της Γκιουλφέμ Χατούν και γεννήθηκε ο Ηγεμόνας Μεχμέτ, γιος του Σουλεϊμάν Α' και της Χασεκί Χουρέμ Σουλτάν.

Όταν πέθανε ο Mαχμούτ η μητέρα του απελευθερώθηκε από τον Σουλεϊμάν και γύρισε στη Σμύρνη, όπου έμενε η οικογένειά της, και ξαναπαντρεύτηκε. Ήταν αδελφός του Ηγεμόνα Μουράτ, του Ηγεμόνα Μουσταφά, της Φατμά Σουλτάν, της Ραζιγιέ Σουλτάν, του Ηγεμόνα Μεχμέτ,του Ηγεμόνα Μπεγιαζίτ, της Μιχριμάχ Σουλτάν, του Ηγεμόνα Τζιχανγκίρ και του Ηγεμόνα Αμπντουλάχ.

Κατηγορία:Οθωμανοί
Ροτ (ποταμός)

μικρογραφία|Η εκβολή του ποταμού Ροτ

Ο **Ροτ** (*Rott*) είναι ποταμός μήκους 109 χλμ στη Βαυαρία της Γερμανίας, αριστερός παραπόταμος του Ιν. Η πηγή του είναι στο δήμο Βούρμσχαμ στην Κάτω Βαυαρία, ανάμεσα στο Λάντσχουτ και το Βαλντκράιμπουργκ. Ρέει προς τα ανατολικά διασχίζοντας περιοχές με μικρές πόλεις, όπως το Νόιμαρκτ, το Έγκενφελντεν, το Πφαρκίρχεν και το Πόκινγκ. Εκβάλλει στον Ιν απέναντι από το Σέρντινγκ, κοντά στα σύνορα με την Αυστρία.

## Παραπομπές


## Εξωτερικοί σύνδεσμοι
* 

Κατηγορία:Ποταμός Ιν
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
20th Century Masters - The Millennium Collection: The Best of Michael Jackson

Το *20th Century Masters - The Millenium Collection: The Best of Michael Jackson* είναι απάνθισμα του Μάικλ Τζάκσον. Κυκλοφόρησε στις 21 Νοεμβρίου 2000. Επανακυκλοφόρησε το 2012 με τίτλο *[[Icon]]*.

## Κομμάτια
#"Got to Be There" (single version) 
#"I Wanna Be Where You Are"
#"Rockin' Robin"
#"People Make The World Go Round"
#"With a Child's Heart"
#"Happy"
#"Ben" (single version) 
#"We're Almost There"
#"Just a Little Bit of You"
#"One Day In Your Life"
#"Music & Me"

1, 2, 3 από το Got to Be There (1972), 5, 6, 11 από το Music & Me (1973), 4, 7 από το Ben (1972),  8, 9, 10 από το Forever, Michael (1975) .

Κατηγορία:Δισκογραφία του Μάικλ Τζάκσον
Βενσάν Ντουκαντιέ

Ο **Βενσάν Ντουκαντιέ** (γεννημένος την 1η Απριλίου 1977) είναι γεννημένος στη Γαλλία ποδοσφαιριστής από το Μάλι, ο οποίος αγωνίζεται ως αμυντικός μέσος. Αυτόν τον καιρό εργάζεται ως προπονητής στην ομάδα της Νασιονάλ, Ρεντ Σταρ ΦΚ.

## Παραπομπές
*Προφίλ του Βενσάν Ντουκαντιέ στο footballdatabase.eu
*

Κατηγορία:Ποδοσφαιριστές από το Μάλι
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές ΟΣ Κρετέιγ-Λουζιτανός
Κατηγορία:Ποδοσφαιριστές Σταντ ντε Ρενς
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Σταντ Λαβαλουά
Κατηγορία:Αμυντικοί ποδοσφαιριστές
Μπρορ Μέλμπεργκ

Ο **Μπρορ Μέλμπεργκ** (*Bror Mellberg*, 9 Νοεμβρίου 1923 - 8 Σεπτεμβρίου 2004) ήταν Σουηδός διεθνής ποδοσφαιριστής.

## Βιογραφία

Ο διεθνής Σουηδός επιθετικός πέρασε την καριέρα του αγωνιζόμενος στα γήπεδα της Σουηδίας, της Ιταλίας και κυρίως της Γαλλίας.

Αναδείχθηκε δευτεραθλητής Κόσμου το 1958, στη διάρκεια του Παγκοσμίου Κυπέλλου που διεξήχθη στην χώρα του, ενώ τερμάτισε τρίτος στο Παγκόσμιο Κύπελλο του 1950 με την Εθνική Σουηδίας.

## Καριέρα ως παίκτης
* 1947-1948 : Κάρλσταντ ΜΚ 
* 1948-1950 : ΑΙΚ Στοκχόλμης 
* 1950-1952 : Τζένοα ΚΦΚ 
* 1952-1953 : Τουλούζ ΦΚ 
* 1953-1956 : Ρεντ Σταρ 
* 1956-1957 : Σοσό-Μονμπελιάρ 
* 1957-1961 : ΑΪΚ Στοκχόλμης 

## Τίτλοι και διακρίσεις
* Διεθνής με την Εθνική Σουηδίας από το 1949 ως το 1958 (6 συμμετοχές και 2 τέρματα)
* Δευτεραθλητής Κόσμου το 1958 με την Εθνική Σουηδίας
* 3ος στο Παγκόσμιο Κύπελλο του 1950 με την Εθνική Σουηδίας
* Πρώτος σκόρερ του Πρωταθλήματος Γαλλίας D2 το 1953 (27 γκολ) με την Τουλούζ ΦΚ

## Πηγές
* Marc Barreaud, *Dictionnaire des footballeurs étrangers du championnat professionnel français (1932-1997)*, L'Harmattan, 1997, cf. notice du joueur page 231.

## Παραπομπές


Κατηγορία:Σουηδοί ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Τζένοα
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές ΦΚ Σοσό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Τουλούζ ΦΚ (1937)
Κατηγορία:Ποδοσφαιριστές Παγκοσμίου Κυπέλλου 1950
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Σουηδοί ποδοσφαιριστές στο εξωτερικό
Ζορζ Ατς

Ο **Ζορζ Ατς** ήταν Γάλλος ποδοσφαιριστής και μετέπειτα προπονητής. Γεννήθηκε στις 11 Μαΐου 1917 στο Μονζερόν και πέθανε στις 12 Μαΐου 2007 στο Ροσφόρ (Σαράντ-Μαριτίμ).

## Βιογραφία
Αγωνιζόμενος ως τερματοφύλακας, πέρασε από τις Ρεντ Σταρ και Λιλ, ομάδα με την οποία κατέκτησε το νταμπλ Κύπελλο-Πρωτάθλημα το 1946, την Ρεν, την Σταντ Φρανσαί, προτού επιστρέψει, εκ νέου, στην Ρεντ Σταρ. 

Υπέγραψε, στη συνέχεια, στην ΑΖ Οσέρ, η οποία αγωνιζόταν στην Ντιβιζιόν Ντ'Ωνέρ ως παίκτης-προπονητής. Με την Οσέρ κατέκτησε τον τίτλο του πρωταθλητή της DH το 1952, έναν τίτλο που, τελικώς, όμως, της αφαιρέθηκε εντός των δικαστικών αιθουσών. 

## Καριέρα ως παίκτης
* 1936-1943 : Ρεντ Σταρ
* 1943-1944 : Ομοσπονδιακή Ομάδα Παρί-Καπιτάλ
* 1943-1944 : Ομοσπονδιακή Ομάδα Ρουέν-Νορμαντί
* 1944-1945 : Ρεντ Σταρ
* 1945-1946 : Λιλ ΟΣΚ
* 1946-1947 : Σταντ Ρενναί
* 1947-1948 : Σταντ Φρανσαί 
* 1948-1950 : Ρεντ Σταρ

## Διακρίσεις ως παίκτης
* Πρωταθλητής Γαλλίας D1 το 1946.
* Νικητής του Κυπέλλου Γαλλίας το 1946.
* Πρωταθλητής Γαλλίας D2 το 1939. 

## Παίκτης-Προπονητής
* 1950-1952 : ΑΖ Οσέρ

## Προπονητής
* 1953-1955 : Σαμουά Νιορταί ΦΚ

## Εξωτερικός Σύνδεσμος

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές Ομοσπονδιακής Ομάδας Παρί-Καπιτάλ
Κατηγορία:Ποδοσφαιριστές Ομοσπονδιακής Ομάδας Ρουέν-Νορμαντί
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Σταντ Ρενναί
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου ΑΖ Οσέρ
Κατηγορία:Προπονητές ποδοσφαίρου Σαμουά Νιορταί ΦΚ
Κατηγορία:Τερματοφύλακες ποδοσφαιριστές
Ευστάθιος Ανθόπουλος

Ο **Ευστάθιος Ανθόπουλος** (Τριανταφυλλιά Σερρών, 1926 - 19 Απριλίου 1988) ήταν Έλληνας δικηγόρος και πολιτικός. Διετέλεσε βουλευτής Σερρών με την Ένωση Κέντρου, όπως και με το ΠΑΣΟΚ, και διοικητής του ΟΓΑ από το 1985 ως το θάνατό του, το 1988.

## Βιογραφία
Σπούδασε Νομικά και δικηγόρησε επί πολλά χρόνια στις Σέρρες. Ήταν επίσης αγροτοσυνδικαλιστής.

Εξελέγη βουλευτής με την Ένωση Κέντρου στις εκλογές του 1963 και του 1964.

Μετά τη Μεταπολίτευση ήταν υποψήφιος στις εκλογές του 1974 με το νεοσύστατο ΠΑΣΟΚ και πήρε 4.523 ψήφους, χωρίς να εκλεγεί.

Εξελέγη βουλευτής ΠΑΣΟΚ στις εκλογές του 1977 και επανεξελέγη το 1981 και το 1985. Παραιτήθηκε για να αναλάβει διοικητής του ΟΓΑ στις 2 Δεκεμβρίου 1985 (το Εκλογοδικείο ακύρωσε την εκλογή του) και τον αντικατέστησε ως βουλευτής στην έδρα του ο Ιωάννης Παναγιωτίδης.

Ο Ανθόπουλος διετέλεσε γενικός γραμματέας του υπουργείου Κοινωνικών Ασφαλίσεων.

Απεβίωσε σε ηλικία 62 ετών τον Απρίλιο του 1988 έπειτα από μακρά ασθένεια. Το όνομά του δόθηκε σε οδό των Σερρών. Κηδεύτηκε στη γενέτειρά του, την Τριανταφυλλιά.

Γιος του είναι ο επίσης βουλευτής, Ιωάννης Ανθόπουλος.

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Σερρών
Κατηγορία:Διοικητές του ΟΓΑ
Κατηγορία:Έλληνες Γενικοί Γραμματείς
Αλτς

Ο **Αλτς** (*Alz*) είναι ποταμός στη Βαυαρία, νότια Γερμανία. Πηγάζει από τη λίμνη Χίμζεε σε υψόμετρο 518 μέτρων. Είναι δεξιός παραπόταμος του Ινν, στον οποίο εκβάλλει στο Μαρκτλ. Πόλεις πάνω στον Αλτς είναι οι Άλτενμαρκτ, Τρόστμπεργκ, Γκάρχινγκ και Μπουργκκίρχεν.

Ο Αλτς χωρίζεται στον άνω και στον κάτω Αλτς. Ο Άνω Αλτς είναι το τμήμα του ποταμού από τις πηγές ως το Άλτενμαρκτ και το κάτω τμήμα του ποταμού είναι από το Άλτενμαρκτ έως τις εκβολές του.

## Ετυμολογία
Από την προ-ινδοευρωπαϊκή λέξη Άλτζ (Alz), που σημαίνει βάλτος.

## Εξωτερικοί σύνδεσμοι
* 
* https://web.archive.org/web/20070310151838/http://www.wwa-ts.bayern.de/daten/fliessgew_alz.htm 

Κατηγορία:Ποταμός Ιν
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Γκρόσαχε

Ο **Γκρόσαχε** (Großache) είναι ποταμός μήκους 79 χλμ., στα ανατολικά του αυστριακού ομόσπονδου κρατιδίου του Τυρόλου και της βαυαρικής περιοχής Χίμγκαου.

## Ονομασίες και γεωγραφικά στοιχεία
Ο ποταμός είναι γνωστός με τέσσερα διαφορετικά ονόματα και το καθένα αναφέρεται σε διαφορετικό τμήμα της πορείας του. Πάνω από το Κίτσμπυχελ ονομάζεται *Γιόχμπεργκερ Άχε* (*Jochberger Ache*), από το Κίτσμπυλ έως το Σανκτ-Γιόχαν ονομάζεται *Κίτσμπυλερ Άχε* (*Kitzbüheler Ache*), στο μέσο της πορείας του ονομάζεται *Γκρόσαχε* και το κάτω τμήμα του στη Γερμανία ονομάζεται *Τιρόλερ Άχεν* (*Tiroler Achen*). Πηγάζει κοντά στο ορεινό πέρασμα Τουρν σε υψόμετρο 1.270 μέτρων, στο κρατίδιο του Σάλτσμπουργκ, φτάνει στο σύνορο του κρατιδίου Τυρόλου έχοντας διανύσει μόνο 400 μέτρα και στα γερμανικά σύνορα έχοντας διανύσει 55 χλμ. Έπειτα διανύει άλλα 24 χλμ. και εκβάλλει στη λίμνη Χίμζεε.

## Πορεία
Η κανονική πηγή του ποταμού βρίσκεται σε υψόμετρο 1.270 μέτρων, στο πέρασμα Τουρν. Οι κοιλάδες του ποταμού περιβάλλονται από τις Άλπεις Κίτσμπυλ. Ο ποταμός σχηματίζει το ανατολικό σύνορο του Κάιζεργκεμπίργκε. Λίγο μετά το Σανκτ-Γιόχαν, μέσα στην κοιλάδα Λόυκενταλ, βρίσκονται τα χωριά Κίρχντορφ και Έρπφεντορφ. Ανάμεσα στο Καίσσεν και στη βαυαρική κοιλάδα ο ποταμός διαπερνά τις Άλπεις Χίμγκαου διαρρέοντας ένα στενό φαράγγι, το Έντενλοχ. Κοντά στο Γκρασάου ο Τιρόλερ Άχεν φτάνει τους πρόποδες των Άλπεων (Άλπενφόρλαντ).

Ο ποταμός τελικά εκβάλλει στη λίμνη Χίμζεε και μέσω του ποταμού Αλτς καταλήγει στον Ινν, αποτελώντας έτσι το δεξιό ποτάμιο σύστημα του Ινν. Οι κύριοι παραπόταμοί του είναι οι Κίτσμπυλερ, Φίμπερμπρουννερ και Ράιτερ Άχε.

## Έργα και συντήρηση
Η αυξανόμενη κατοίκηση στις κοιλάδες Λόυκεν και Άχεν, τις κάτω κοιλάδες του ποταμού, από το 1960 επέφεραν στον Γκρόσαχε τεράστια μόλυνση κυρίως λόγω των απόβλητων των υπονόμων που κατέληγαν εκεί. Το 1970 η ποιότητα του νερού χαρακτηρίστηκε "πολύ κακή και επικίνδυνη". Μόνο όταν οι εγκαταστάσεις κατά μήκος του ποταμού εφοδιάστηκαν με καλύτερα συστήματα υπονόμων και δημιουργήθηκαν υποδομές για βιολογικό καθαρισμό στις περιοχές αυτές μπόρεσε να μειωθεί σημαντικά η μόλυνση στον ποταμό.

## Πηγές
* https://web.archive.org/web/20110706092636/http://www.bmlfuw.gv.at/article/archive/5718/15
* http://touren.kitzbuehel.com/de/tour/index/id/127_hiking 
* https://web.archive.org/web/20100326070024/http://www.avt.at/sixcms/media.php/1417/forum_hochwasserschutzprojekt_grossache.pdf

## Εξωτερικοί σύνδεσμοι

* https://web.archive.org/web/20090619100955/http://www.wwa-ts.bayern.de/daten/fluesse_und_seen/datenblaetter/fliessgewaesser/tiroler_achen/index.htm 
* http://www.azv-achental.de/ 

Κατηγορία:Ποταμοί της Αυστρίας
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Ίσεν

Ο **Ίσεν** είναι μικρός ποταμός στην ΝΑ Βαυαρία της Γερμανίας. Πηγάζει κοντά στο Λάκεν (στην κοινότητα Μύλντορφ) και διαρρέει την κοιλάδα Ίσεν στην συνέχεια. Έπειτα διασχίζει τα χωριά Ίσεν, Λένγκντορφ και Μάιτενμπετ στον δήμο Έρντινγκ. Μετά επιστρέφει στον δήμο Μύλντορφ και διασχίζει τις πόλεις Σβίντεγκ, Άμπφινγκ, Μέτενχαϊμ, Μύλντορφ και Ερχάρτινγκ. Τελικά εκβάλλει στον Ινν στον δήμο Βίνχερινγκ έχοντας διανύσει απόσταση 76 χλμ.

Η κοιλάδα Ίσεν, με τους ποταμούς της,είναι μια ειδική περιοχή διατήρησης (Fauna-Flora-Habitat-Richtlinie or FFH) και απειλείται από την κατασκευή του αυτοκινητόδρομου Α 94.

Το νερό του ποταμού είναι εξαιρετικά μολυσμένο. Οι παραπόταμοι του είναι οι Λάπαχ, Ορνάουμπαχ, Κάγκνμπαχ και Γκόλνταχ.

## Ντοκιμαντέρ
* Die Isen. Τηλεοπτική σειρά τοπογραφίας (Topographie) από τον Ντίτερ Βίλαντ. Bayerischer Rundfunk 1981.
* Mein Isental. Ντοκιμαντέρ για τη φύση από τον Γιαν Χαφτ. Bayerisches Fernsehen 2007. 45 λεπτά.

## Παραπομπές


Κατηγορία:Ποταμός Ιν
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Συνέλευση του Τάκοβι

thumb|right|200px|Ο ναός του Αγίου Γεωργίου όπου έγινε η συνέλευση
thumb|right|200px|Μνημείο στο Τάκοβι για τη συνέλευση
Η **Συνέλευση του Τάκοβι** (*[[σερβικά]]: Састанак у Такову*) ήταν μία Σερβική εθνική συνέλευση που πραγματοποιήθηκε στις 24 Απριλίου την κυριακή των Βαΐων του 1815. Έγινε στον χώρο του ναού του Αγίου Γεωργίου του Τάκοβι, με το τέλος της ξεκίνησε η δεύτερη σερβική εξέγερση.

Στη συνέλευση ή οποία είχε χαρακτήρα Εθνικής Συνέλευσης των επαναστατημένων Σέρβων. Συμμετείχαν όσο περισσότεροι Κνεζ μπορούσαν κυρίως από τα γειτονικά χωριά, ιερείς και απλός κόσμος. Η διάρκεια της ήταν μία ημέρα, εξάλλου ο βασικός σκοπός της ήταν η συνέχιση ή όχι της επανάστασης. 

Στην εθνοσυνέλευση αποφασίστηκε ότι, μετά την αποτυχία της πρώτης σερβικής εξέγερσης, έπρεπε να συνεχιστεί η εξέγερση, ηγέτης της εξέγερσης εξελέγη ο Μίλος Ομπρένοβιτς. Μία άλλη απόφαση της συνέλευσης ήταν η δημιουργία παρασήμου με την ονομασία "Σταυρός του Τάγματος του Τάκοβυ". Ο σταυρός του Τάκοβι χρησιμοποιείται και σήμερα ως σύμβολο στις στολές του στρατού της Σερβίας.

Με το τέλος της συνέλευσης οι παρευρισκόμενοι βγήκαν στο προαύλιο της εκκλησίας όπου περίμενε κόσμος να ακούση τις αποφάσεις τους. Ο Μίλος Ομπρένοβιτς ανέβηκε σε μία μεγάλη πέτρα και απηύθυνε λόγο κηρύσσοντας τη Δεύτερη Σερβική Εξέγερση. Ανάμεσα στα λόγια που είπε ήταν και τα : "Εδώ είμαι, και εδώ είναι ο πόλεμος εναντίον των Τούρκων."

## Συμμετέχοντες
Ο Μίλαν Τζ. Μιλίσεβιτς στο βιβλίο του περιγράφει μερικά από τα άτομα που ήταν σε εκείνη τη συνέλευση: 

* Μίλαν Ομπρένοβιτς
* Γοσποντάρ Γιοβάν
* Λαζάρ Μουτάπ, από Πισλόνιτσε
* Νικόλα Λουνιέβιτσα, από Λουνιένιτσε
* Μίλιτς Ντρίντσιτς
* Τοντόρ Μπέλια
* Ντόμπριτσα Βέσκοβιτς, από Теочин
* Περίσια Ν. Μπουλιούγκμπασης, από Μιοκόβατσα
* Ντάμνιαν Μάτοβιτς, από Λόκεβατς
* Μάρκο Ράκιτς, από Ρούντνικ
* Νικόλα Ράκιτς, από Ρούντνικ
* Μίλοβαν Λόμιτς, από Ντράκολι
* Βασίλ Μιλόγεβιτς, από Βρέσνα
* Μίλιτς Βράγιοβιτς, από Βρέσνα
* Λαζάρ Βασιλίγεβιτς, από Βρέσνα
* Ράνντοβαν Ζίζοβιτς, από Leušić 
* Τοντόρ Γέρεμιτς, από Pranjani
* Blagoje N, από Pranjani
* Ιβάν Σαλαβάρντιτς, από Γκραμποβίνα
* Πέτρος Γραικός, από Νεβάδε
* Γιοβάν Λάζιτς, από Svračkovaca
* Τανάσκος Μιχαΐλοβιτς, από Πέρσιτς
* Βάσο Πόποβιτς, από Πέρσιτς
* Γιάνκο Βιτομίροβιτς
* Ραντόβιτσα Παύλοβιτς, από Τάκοβι
* Μίλοβαν Τοπάλοβιτς, από Τάκοβι
* Γιοβάν Πόνιαβιτς, από Брусница
* Νικόλα Терзија, από Σινόσεβιτς
* Μίλισαβ Корушчић, από Ручићи
* Ράντοβαν Μπάιτς, από Brajića
* Μάρκο Ραντοσαβλίεβιτς, από Κλατίσεβο
* Σίμα Μπαράλιγια, από Шарани
* Αξέντιγιε Чалуковић, από 
* Βισέντιγιε Чалуковић, από Λιεβάγια
* Πάβλε Στίλε, από Όζρεμ
* Πέταρ Στίλε, από Όζρεμ
* Μάρκο Ντράσκιτς, από Πολόμ
* Μάκι ΡαντόιτςРадојић, από Мојсиње
* Πέταρ Μάλι, από Stančića
* Ιβάν Πέτροβιτς, από Stančića
* Έλιγια Πρέλινατς, από Πρέλινατς
* Γιόβα Τόμιτς, από Μετίντσα
* Ράντοβαν Νικαβίτσς, από Ούζιτσε
* Πέταρ Τομάσεβιτς, από Ločevaca 
* Βοεβόδας Λόμο

## Παραπομπές


## Αναφορές
* Милан Ђ. Милићевић: Кнежевина Србија
* Званична презентација СО Горњи Милановац 

Κατηγορία:Δεύτερη Σερβική εξέγερση
Κατηγορία:Εθνοσυνελεύσεις στη Σερβία
Ευάγγελος Αρβανιτάκης

Ο **Ευάγγελος Αρβανιτάκης** (1907 - 4 Αυγούστου 1971) ήταν Έλληνας γιατρός και πολιτικός από την Εύβοια, που διετέλεσε βουλευτής και υπουργός.

## Σπουδές και ιατρική σταδιοδρομία
Ακολούθησε σπουδές ιατρικής, στο Πανεπιστήμιο των Αθηνών. Εργάστηκε ως επιμελητής στην Α΄ Μαιευτική και Γυναικολογική Κλινική του Πανεπιστημίου της Αθήνας.

## Πολιτική σταδιοδρομία
Εξελέγη βουλευτής Ευβοίας το 1956 με τη Δημοκρατική Ένωση και μετά με τους Φιλελεύθερους (1958) και με την Ένωση Κέντρου τα έτη 1961,1963 και 1964. Στην κυβέρνηση του Γεωργίου Παπανδρέου ήταν υπουργός άνευ Χαρτοφυλακίου από τις 18 Φεβρουαρίου ως τις 24 Φεβρουαρίου 1964 και υφυπουργός Συγκοινωνιών από τις 24 Φεβρουαρίου 1964 ως τις 15 Ιουλίου 1965.

Πέθανε στην Αθήνα το 1971 και η κηδεία του έγινε στη Χαλκίδα.

## Παραπομπές


Κατηγορία:Βουλευτές Ευβοίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υφυπουργοί Συγκοινωνιών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την Ένωση Κέντρου
Εξέγερση του Χατζί Προντάνοβα

thumb|right|200px|Ο Χατζή Προντάν, ηγέτης της εξέγερσης
Η **Εξέγερση του Χατζί Προντάνοβα** (σερβικά: *Хаџи Проданова буна*) ήταν μια Σερβική εξέγερση που έγινε το 1814. Αρχηγός της ήταν ο Χατζή Προντάν Γκλιγκορίεβιτς που εξεγέρθηκε κατά των Οθωμανικών μέτρων και βίας μετά την καταστολή της πρώτης Σερβικής εξέγερσης. Τελείωσε με νίκη των Οθωμανών με την συμβολή του Μίλος Ομπρένοβιτς.

Η εξέγερση ξέσπασε ξαφνικά και χωρίς καμία προετοιμασία στο Ναχαγιέ Ποζέτσκα σε απάντηση σε μια σειράς κατασταλτικών μέτρων και φόρων που επιβάλλονται από τους Τούρκους. Η άμεση αιτία ήταν μια σύγκρουση στο μοναστήρι Τρνάβα μεταξύ Σέρβων και Τούρκων, οι αρχηγοί των Σέρβων ήταν ο ηγούμενος Παΐσιος και ο Μιχαήλο, αδελφός του Χατζή όπου συνελήφθησαν. Τότε ο  Χατζή Προντάν ξεκίνησε εξέγερση που επεκτάθηκε και στο Κραγκούγιεβατς και στο Ναχαγιέ Γιαγκόντινα.

Προτάθηκε στον Μίλος Ομπρένοβιτς η ηγεσία αλλά αρνήθηκε λόγω έλλειψης προετοιμασίας. Ωστόσο ο Μίλος πρόσφερε στον βεζίρη Σουλεϊμάν Πασά την βοήθειά του για να καταστείλει την εξέγερση, με την υπόσχεση ότι θα συγχωρεθούν όσοι επαναστάτες πιαστούν αιχμάλωτοι και θα αφεθούν ελεύθεροι. Ο Μίλος κατέστειλε την εξέγερση αντιμετωπίζοντας μεγάλη αντίσταση στο Κραγκούγεβατς. Μετά από μια νίκη σε μάχη οι εξεγερμένοι δεν κατάφεραν άλλη νίκη, όσοι μπόρεσαν και ο Χατζής κατέφυγαν στην Αυστρία.

Μετά τη καταστολή της εξέγερση ο Βεζύρης δεν τήρησε την υπόσχεση στον Ομπρένοβιτς, έδωσε εντολή και μεταφέρθηκαν οι 300 που υψηλοί αιχμάλωτοι στο Βελιγράδι όπου εκτελέστηκαν, άλλοι με αποκεφαλισμό κι άλλοι με παλούκωμα. 

## Πηγές
*Хаџи-Проданова буна 1814-1989
*Хаџи Проданова буна 
* Κωνσταντίνος Βακαλόπουλος, *[http://media.ems.gr/ekdoseis/makedonika/makedonika_20/ekd_pemk_20_Vakalopoulos.pdf Πως είδαν οι Ευρωπαίοι πρόξενοι της Θεσσαλονίκης την κατάσταση στην Μακεδονία τον περασμένο αιώνα]*, Μακεδονικές εκδόσεις

Κατηγορία:Σερβική επανάσταση
Κατηγορία:Πριγκιπάτο της Σερβίας
Ιλτς

μικρογραφία|Ο ποταμός Ιλτς κοντά στο Πασάου
Ο **Ιλτς** (Ilz) είναι ποταμός που διασχίζει το Βαυαρικό δάσος στη Γερμανία. Είναι αριστερός παραπόταμος του Δούναβη και έχει μήκος 65 χλμ.

Ο Ίλτζ πηγάζει κοντά στο όρος Ραχέλ. Στην πόλη Πασάου τελικά εκβάλλει στο Δούναβη. Άλλη πόλη πάνω στον Ιλτς είναι το Φέρστενεκ.

## Εξωτερικοί σύνδεσμοι
* 
* http://www.ilz-flusslandschaft.de/ 

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
ΦΚ Ουτρέχτη

Η **ΦΚ Ουτρέχτη** (ολλανδικά: *FC Utrecht*) ή απλά **Ουτρέχτη** είναι ολλανδικός σύλλογος που εδρεύει στην πόλη Ουτρέχτη της Ολλανδίας.

## Ιστορία
Η Ουτρέχτη ιδρύθηκε το 1970, μετά την συγχώνευση των: ΝΤΟΣ, ΟΣΒ Ελίνκβαϊκ και Φέλοξ ΦΚ. Το 1980 κατέκτησε την 3η θέση στο πρωτάθλημα πρώτης κατηγορίας της Ολλανδίας, που αποτελεί υψηλότερη στην κατάταξη μέχρι στιγμής που έχει κατακτήσει στην ιστορία της. Πέντε χρόνια μετά, το 1985, κατέκτησε για πρώτη φορά το Κύπελλο Ολλανδίας, πράγμα που επαναλήφθηκε το 2003 και το 2004. Επίσης το 2004 κατέκτησε και το Κύπελλο «Johan Cruijff Shield», ως πρώτη ομάδα εκτός των παραδοσιακών δυνάμεων του Ολλανδικού ποδοσφαίρου (Big-3). 

Το 1991 η Ουτρέχτη κέρδισε την πρώτη Ευρωπαϊκή παρουσία στο Κύπελλο ΟΥΕΦΑ, ενώ η επόμενη παρουσία της ήταν έπειτα από 10 χρόνια, το 2001.

Η Ουτρέχτη δεν έχει υποβιβαστεί ποτέ από την Ερεντιβίζιε, κάτι το οποίο ισχύει στην Ολλανδία επίσης μόνο για τον Άγιαξ, την Αϊντχόφεν και τη Φέγενορντ.

## Χορηγός ρουχισμού

## Τίτλοι
* 1 **[[Έρεντιβιζι|Πρωτάθλημα Ολλανδίας]]**: 1958 (ως VV DOS)
* 3 **[[Κύπελλο Ολλανδίας (ποδόσφαιρο ανδρών)|Κύπελλα Ολλανδίας]]**: 1985, 2003, 2004
* 1 **[https://en.m.wikipedia.org/wiki/Johan_Cruyff_Shield Σούπερ Καπ Ολλανδίας] (''Johan Cruijff Schaal'') **: 2004
* 1 **[[Κύπελλο Ιντερτότο ΟΥΕΦΑ|Κύπελλο Ιντερτότο]]**: 1978

## Στάδιο

Το στάδιο που χρησιμοποιεί η Ουτρέχτη στους εντός έδρας αγώνες είναι το Στάντιον Γκάλγκενγορντ. Κατασκευάστηκε την τετραετία 2000-2004, με τα εγκαίνια του να πραγματοποιούνται στις 22 Αυγούστου 2004. Η χωρητικότητα του ανέρχεται σε 24.426 άτομα.

## Παραπομπές


## Εξωτερικοί σύνδεσμοι

* Η επίσημη ιστοσελίδα του συλλόγου (Ολλανδικά)
Βάτος Κέρκυρας

*Για συνώνυμους οικισμούς στην Ελλάδα δείτε το λήμμα: [[Βάτος (αποσαφήνιση)]]*

Ο **Βάτος** είναι ορεινό χωριό στην δυτική Κέρκυρα με υψόμετρο 110 μέτρα. Ως ξεχωριστός οικισμός αναφέρεται επίσημα το 1886 να προσαρτάται στον τότε δήμο Παρελείων. Το 1946 με το ΦΕΚ 373Α - 31/12/1946 ορίζεται έδρα της ομώνυμης νεοϊδρυθείσας κοινότητας. Το 1919 με το ΦΕΚ 43Α - 09/03/2019 αποσπάται από το δήμο Κερκυραίων και προσαρτάται στον νεοϊδρυθέντα δήμο Κεντρικής Κέρκυρας και Διαποντίων Νήσων. Σύμφωνα με το σχέδιο Καλλικράτης αποτελεί την τοπική ενότητα Βάτου που υπάγεται στη δημοτική ενότητα Παρελίων του δήμου Κεντρικής Κέρκυρας και Διαποντίων Νήσων και σύμφωνα με την απογραφή 2011 έχει πληθυσμό 345 κατοίκους. Στο Βάτο ανήκουν δύο παραλίες, η Μυρτιώτισσα και οι Έρμονες,. Επίσης, ο Βάτος έχει δύο εκκλησίες του Αγίου Νικολάου 13ος αιώνας και της Παναγίας. Υπάρχουν  αρκετά ξενοδοχεία και ενοικιαζόμενα δωμάτια. Στο χωριό υπάρχει ο πολιτιστικός σύλλογος Βάτου.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Βάτος (αποσαφήνιση)

Ο όρος **Βάτος** μπορεί να αναφέρεται:
* στο φυτό βατομουριά
* στη βιβλική μονάδα όγκου Βάτος (Μονάδα Μέτρησης)

## Οικισμοί
* Βάτος Αιτωλοακαρνανίας
* Βάτος Κέρκυρας
* Βάτος Λασιθίου
* Βάτος Ρεθύμνου

Κατηγορία:Αποσαφηνίσεις ελληνικών τοπωνυμίων
Μάδενα Μεσσηνίας

Η **Μάδαινα** είναι χωριό στην κεντρική Μεσσηνία και τον Δήμο Μεσσήνης. Απέχει 4 χλμ. από την Μεσσήνη (έδρα του δήμου) και 15 χλμ. από την Καλαμάτα. Σύμφωνα με την Απογραφή 2021 έχει 106 κατοίκους ενώ με αυτήν του 2011 είχε 109.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Πολιορκία του Βελιγραδίου (1806)

thumb|right|200px|Σχεδιάγραμμα της πολιορκίας
Η **Πολιορκία του Βελιγραδίου το 1806** (*[[σερβικά]] : Опсада Београда 1806*) ήταν μία πολεμική σύγκρουση στην διάρκεια της πρώτης Σερβικής επανάστασης ανάμεσα στους επαναστατημένους Σέρβους και τους Οθωμανούς.

Η επίθεση των επαναστατών στο Βελιγράδι είχε προγραμματιστεί πολύ προσεκτικά. Παρόλο που ο Καραγιώργης Πέτροβιτς ήταν από τον Μάιο το 1804 στην περιοχή του Βελιγραδίου με τον επαναστατικό στρατό για τις πρώτες συγκρούσεις με τους Τούρκους δεν κινήθηκε κατά του Βελιγραδίου παρά δύο χρόνια αργότερα. Όταν οι Σέρβοι επαναστάτες οργανώθηκαν και ήσαν έτοιμοι πήραν θέσεις κοντά στο Βελιγράδι.

Για την πολιορκία της πόλης είχαν σπεύσει εκτός του Καραγιώργη, με τα στρατιωτικά τους σώματα οι Σίμα Μάρκοβιτς, ο Γιάνκο Κάτιτς, ο Μλάντεν Μιλοβάνοβιτς, ο Μιλένκο Στοΐκοβιτς, ο Στάνιογε Γκλαβά, ο Βούλε Κόλαρατς, ο Ματέια Νενάντοβιτς, και ο Λούκα Λαζάρεβιτς.

Στα μέσα Νοεμβρίου 1806 κοντά στο Βελιγράδι είχαν προσέλθει περίπου 25.000 Σέρβοι στρατιώτες με 40 κανόνια, ενώ ο αριθμός των όπλων από την τουρκική πλευρά που βρίσκονταν μέσα από τα τείχη του Βελιγραδίου ήταν περίπου 300. Στην υπεράσπιση του Βελιγραδίου συμμετείχαν και χριστιανοί, κάποιοι από αυτούς έχουν εγκαταλείψει τη σερβική πλευρά, ανάμεσα στους οποίους ήταν και ο Μπουλούμπασης Κόντα.

Η κύρια επίθεση ξεκίνησε στις 30 Νοεμβρίου 1806, οι επαναστάτες κατάφεραν και εισήλθαν στην πόλη από την πύλη του ποταμού Σάβα. Οι Τούρκοι βλέποντας τους έριξαν έναν πυροβολισμό, ο οποίος ήταν το σήμα κινδύνου για την πόλη. Η μάχη κράτησε όλη τη νύχτα, κάποια στιγμή και γύρω στο 10 π.μ., το Βελιγράδι έχει στα χέρια των επαναστατών. Στην πόλη παρέμεινε ο Σουλεϊμάν Πασάς, εκπρόσωπος της τουρκικής κυβέρνησης, αλλά στις 27 Δεκεμβρίου 1806 έφυγε από την πόλη με τη συνοδεία του.

## Αναφορές
*

Κατηγορία:Μάχες της πρώτης Σερβικής εξέγερσης
Κατηγορία:Ιστορία του Βελιγραδίου
Κατηγορία:Μάχες της Οθωμανικής Αυτοκρατορίας
Κατηγορία:Μάχες Σερβικού στρατού
Μάχη της Λοζνίτσα

Η **Μάχη της Λοζνίτσα** (*[[σερβικά]] : Бој на Лозници*) που έλαβε χώρα στις 5 και 6 Οκτωβρίου του 1810 ήταν μία από τις σύγκρουσής της πρώτης Σερβικής επανάστασης.
Περίπου 30.000 Τούρκοι κάτω από την εντολή του Αλή Πασά Βίνταζιτς ανέβηκαν τον Ντράβα φτάνοντας στην οχυρωμένη Λοζνίτσα. Τα τείχη της πόλης υπερασπίζονταν 1.200 Σέρβοι υπό τον Κνεζ Αντόνιγιε "Άντα" Μπογκίσεβιτς. Εκτιμώντας ότι αδυνατούν να αντισταθούν στις επιθέσεις των Τούρκων, ο Άντα ζήτησε την βοήθεια του Λούκα Λαζάρεβιτς. 

Μαθαίνοντας την πολιορκία της πόλης ο Καραγιώργης Πέτροβιτς απέστειλε επιστολή στον Πέταρ Ντόμπρνιακ να στείλει όσο γρηγορότερα μπορεί ενισχύσεις. Οι ενισχύσεις έφτασαν εγκαίρως, 10.000 στρατιώτες υπό τους Λούκα Λαζάρεβιτς και Γιάκοβ Νενάντοβιτς. Η μάχη άρχισε το πρωί στις 6 Οκτωβρίου 1810, η μάχη σώμα με σώμα, με τις σπάθες, διήρκεσε περίπου δύο ώρες. Τελικά νίκησαν οι Σέρβοι επαναστάτες, οι απώλειες ήταν 121 σέρβοι, 178 από αυτούς τραυματίστηκαν, ενώ στα ιστορικά συγγράμματα αναφέρονται τρεις φορές περισσότεροι νεκροί και τραυματίες Τούρκοι.

Μετά την απελευθέρωση της Λοζνίτσα από τους Τούρκους την άνοιξη του 1807 χτίστηκε ένα οχυρό με ακανόνιστη τάφρο σε ορθογώνιο σχήμα. Σήμερα στον ίδιο χώρο είναι παλιά εκκλησία, ο τάφος του Αντόνιγιε Μπογκίσεβιτς και το δημοτικό σχολείο που φέρει το όνομά του.

## Παραπομπές


Κατηγορία:Μάχες της πρώτης Σερβικής εξέγερσης
Κατηγορία:Μάχες της Οθωμανικής Αυτοκρατορίας
Κατηγορία:Μάχες Σερβικού στρατού
Στάδιο Χάλχενβααρτ

Το **Στάντιον Γάλγεουαρντ** είναι ποδοσφαιρικό γήπεδο στην Ουτρέχτη της Ολλανδίας και είναι έδρα της ΦΚ Ουτρέχτη. Αντικατέστησε το Στάντιον Νιου Γάλγεουαρντ, το οποίο βρισκόταν στην ίδια θέση.

## Ιστορία

Το γήπεδο άρχισε να κατασκευάστηκε το 2000 και ολοκληρώθηκε το 2004. Εγκαινιάστηκε στις 22 Αυγούστου 2004 με τον αγώνα: Ουτρέχτη-Ρούζενταλ. Το τελικό σκορ ήταν 5-1 υπέρ της Ουτρέχτη. Η χωρητικότητα αγγίζει τις 24.426 θέσεις.

## Εξωτερικοί σύνδεσμοι
* Το στάδιο στην επίσημη ιστοσελίδα της Ουτρέχτη(Ολλανδικά)

Κατηγορία:Στάδια ποδοσφαίρου στην Ολλανδία
Κατηγορία:ΦΚ Ουτρέχτη
Υπερσύνδεσμος

thumb|right|Ένας υπερσύνδεσμος, που θα μεταφέρει τον χρήστη στη σελίδα της Βικιπαίδεια μόλις κλικαριστεί το κείμενο. Συνήθως, πάνω από έναν ενεργό σύνδεσμο ο δείκτης του ποντικιού θα αλλάξει σχήμα, όπως σε αυτό το παράδειγμα.
Σε ηλεκτρονικό περιβάλλον ως **σύνδεσμος** ή και **υπερσύνδεσμος** (αγγλ.: *link* και *hyperlink*) ονομάζεται η σύνδεση (αναφορά ή παραπομπή) μεταξύ των κόμβων του υπερκειμένου. Συνήθως είναι μια λέξη ή φράση, σεσημασμένη με χρωματισμό μπλε και με υπογράμμιση, ή ακόμη και μια εικόνα, που εντοπίζεται στο ηλεκτρονικό κείμενο μιας ιστοσελίδας του Παγκόσμιου Ιστού και περιέχει την εντολή να «μεταφέρει» τον χρήστη σε άλλη σχετική ιστοσελίδα, από τον κόμβο προέλευσης στον κόμβο προορισμού. Ο χρήστης επιλέγοντας αυτή τη λέξη ή φράση έχει τη δυνατότητα να ερευνήσει περαιτέρω ένα θέμα από ποικίλες οπτικές να συγκρίνει πληροφορίες που προέρχονται από διαφορετικές πηγές και φορείς. Αυτή ήταν η αρχική αντίληψη του Αμερικανού κοινωνιολόγου Τεντ Νέλσον, που πρώτος χρησιμοποίησε τον όρο το 1964. Αργότερα ο σύνδεσμος αποτέλεσε ένα από τα πρώτα και βασικά συστατικά του Παγκόσμιου Ιστού, όπως το σχεδίασε στην πρώτη του μορφή ο Τιμ Μπέρνερς Λι.

## Δείτε επίσης
* HTML

## Βιβλιογραφία
* Odlis: Online Dictionary for Library and Information Science, 2004.Link [online]. Προσβάσιμη από: http://lu.com/odlis/search.cfm  

Κατηγορία:Διαδίκτυο
Κατηγορία:Υπερκείμενο